stanford-oval/wikipedia huggingface dataset:
דיסקוגרפיה של האחים ג'ונאס
סינגלים > שיתופי פעולה

| שם | שנה | מיקומי שיא> ארצות הברית | מיקומי שיא> ארצות הברית פופ | מיקומי שיא> ארצות הברית לטיני | מיקומי שיא> אוסטרליה | מיקומי שיא> קנדה | מיקומי שיא> אירלנד | מיקומי שיא> ספרד | מיקומי שיא> בריטניה | תארים | אלבום |
| --- | --- | --- | --- | --- | --- | --- | --- | --- | --- | --- | --- |
| "We Rock" (עם שחקני קאמפ רוק) | 2008 | 33 | — | — | — | 41 |  | — | 97 | טרם ניתן תואר | פסקול קאמפ רוק |
| "We Are the World 25 for Haiti" (עם Artists for Haiti) | 2010 | 2 | — | — | 18 | 2 | 9 | 15 | 46 | טרם ניתן תואר | סינגל ללא אלבום |
| "Runaway" (סבסטיאן יאטרה, דדי יאנקי ונאטי נטשה בהשתתפות האחים ג'ונאס) | 2019 | — | — | 12 | — | — |  | 29 | — |  מקסיקו: זהב+פלטינה x2  ארצות הברית: זהב | יפורסם בהמשך |
| "Lonely" (דיפלו בהשתתפות האחים ג'ונאס) | 2019 | — | 27 | — | 40 | 69 | 54 | — | 89 |  ארצות הברית: פלטינה  אוסטרליה: פלטינה  קנדה: זהב | Diplo Presents Thomas Wesley, Chapter 1: Snake Oil |
סינגלים > סינגלים שיווקיים

| שם | שנה | מיקומי שיא> ארצות הברית | מיקומי שיא> קנדה | מיקומי שיא> בריטניה | אלבום |
| --- | --- | --- | --- | --- | --- |
| "A Little Bit Longer" | 2008 | 11 | 10 | — | A Little Bit Longer |
| "Pushin' Me Away" | 2008 | 16 | 17 | — | A Little Bit Longer |
| "Bounce" (עם דמי לובאטו בהשתתפות ביג רוב) | 2009 | — | — | — | סינגל ללא אלבום |
| "Keep It Real" | 2009 | — | — | — | Lines, Vines and Trying Times |
| "L.A. Baby (Where Dreams Are Made Of)" | 2010 | — | 92 | 175 | Jonas L.A. |
| "Greenlight" (from Songland) | 2019 | — | — | — | סינגל ללא אלבום |
שירים נוספים במצעדים

| שם | שנה | מיקומי שיא> ארצות הברית | מיקומי שיא> ניו זילנד  | מיקומי שיא> קנדה | אלבום |
| --- | --- | --- | --- | --- | --- |
| "Shelf" | 2008 | — | — | — | A Little Bit Longer |
| "Video Girl" | 2008 | — | — | — | A Little Bit Longer |
| "Can't Have You" | 2008 | — | — | 70 | A Little Bit Longer |
| "Got Me Going Crazy" | 2008 | — | — | — | A Little Bit Longer |
| "Sorry" | 2008 | — | — | — | A Little Bit Longer |
| "One Man Show" | 2008 | — | — | — | A Little Bit Longer |
| "BB Good" | 2008 | 88 | — | — | A Little Bit Longer |
| "On the Line" (דמי לובאטו בהשתתפות האחים ג'ונאס) | 2008 | 100 | — | — | Don't Forget |
| "Love Is on Its Way" | 2009 | 84 | — | 99 | Music from the 3D Concert Experience |
| "World War III" | 2009 | — | — | — | Lines, Vines and Trying Times |
| "I Believe" | 2019 | — | — | — | Happiness Begins |
| "Used to Be" | 2019 | — | — | — | Happiness Begins |
| "Rollercoaster" | 2019 | — | — | — | Happiness Begins |
| "Selfish" (ניק ג'ונאס בהשתתפות האחים ג'ונאס) | 2021 | — | — | — | Spaceman |
הופעות אורח באלבומים

| שם | שנה | אמן | אלבום |
| --- | --- | --- | --- |
| "Yo Ho (A Pirate's Life for Me)" | 2006 | — | Disneymania 4 |
| "Poor Unfortunate Souls" | 2006 | — | בת הים הקטנה |
| "שיר הנושא של אמריקן דרגון" | 2006 | — | אמריקן דרגון |
| "Time for Me to Fly" | 2006 | — | אקווה מרין |
| "I Wanna Be Like You" | 2007 | — | Disneymania 5 |
| "We Got the Party" (עם האנה מונטנה) | 2007 | האנה מונטנה | Hannah Montana 2 |
| "Girl of My Dreams" | 2007 | — | Disney Channel Holiday |
| "That's Just the Way We Roll" | 2008 | — | Radio Disney Jams, Vol. 10 |
| "On the Line" (עם דמי לובאטו) | 2008 | דמי לובאטו | Don't Forget |
| "We Got The Party" (Live) (עם האנה מונטנה) | 2008 | האנה מונטנה | Best of Both Worlds Concert |
| "Joyful Kings" | 2008 | — | All Wrapped Up |
| "Live to Party" | 2009 | — | Disney Channel Playlist |
| "Before the Storm" (Live) (עם מיילי סיירוס) | 2009 | מיילי סיירוס | The Time of Our Lives |
| "Summertime Anthem" | 2009 | — | All Wrapped Up Vol. 2 |
| "Burnin' Up" | 2009 | — | Radio Disney Jams, Vol. 11 |
| "Give Love a Try" | 2010 | — | Radio Disney Jams, Vol. 12 |
| "Selfish" | 2021 | ניק ג'ונאס | Spaceman |
| "Mercy" | 2021 | — | ספייס ג'אם: אגדה חדשה  |
וידאו קליפים

| שם | שנה | מספר צפיות (במיליונים; נכון למאי 2023) | מקור |
| --- | --- | --- | --- |
| "Mandy" | 2006 | 0.603 |  |
| "Poor Unfortunate Souls"  (מתוך בת הים הקטנה) | 2006 | הקליפ לא עלה ליוטיוב |  |
| "שיר הנושא של אמריקן דרגון" | 2006 | הקליפ לא עלה ליוטיוב |  |
| "I Wanna Be Like You"  (מתוך ספר הג'ונגל) | 2007 | הקליפ לא עלה ליוטיוב |  |
| "Kids of the Future" | 2007 | 11 |  |
| "Year 3000" | 2007 | 31 |  |
| "Hold On" | 2007 | 9.5 |  |
| "SOS" | 2007 | 30 |  |
| "When You Look Me in the Eyes" | 2008 | 30 |  |
| "Burnin' Up" | 2008 | 49 |  |
| "Lovebug" | 2008 | 28 |  |
| "Tonight" | 2009 | 1.3 |  |
| "Love Is on Its Way" | 2009 | הקליפ לא עלה ליוטיוב |  |
| "Send It On" | 2009 | הקליפ לא עלה ליוטיוב |  |
| "Paranoid" | 2009 | 10 |  |
| "Fly with Me" | 2009 | 25 |  |
| "Bounce" | 2009 | 12 |  |
| "It's On" | 2010 | 26 |  |
| "Pom Poms" | 2013 | 31 |  |
| "First Time" | 2013 | 10 |  |
| "Sucker" | 2019 | 361 |  |
| "Cool" | 2019 | 64 |  |
| "Runaway" | 2019 | 376 |  |
| "Only Human" | 2019 | 57 |  |
| "Lonely" | 2019 | 12 |  |
| "What A Man Gotta Do" | 2020 | 120 |  |
| "What A Man Gotta Do"(Vegas Ride) | 2020 | 1.6 |  |
| "X" | 2020 | 43 |  |
| "Leave Before You Love Me" | 2021 | 143 |  |
| "Remember This" | 2021 | 0.692 |  |
| "Who's In Your Head" | 2021 | 14 |  |
| "Wings" | 2023 | 5.4 |  |
| "Waffle House" | 2023 | 2.1 |  |
הנסיך פרדיננדו פיו, דוכס קלבריה

הנסיך פרננדו פיו, דוכס קלבריה (באיטלקית: Ferdinando Pio di Borbone-Due Sicilie;‏ 25 ביולי 1869 - 7 בינואר 1960), היה אחיינו של פרנצ'סקו השני, מלך שתי הסיציליות והטוען לכתר ממלכת שתי הסיציליות בין השנים 1934–1960.
ביוגרפיה

פרדיננדו פיו נולד ב-25 ביולי 1869 ברומא, לנסיך אלפונסו, רוזן קזרטה ולמריה אנטונייטה, נסיכת שתי הסיציליות, בתם של פרנצ'סקו, רוזן טראפאני ומריה איזבלה, ארכידוכסית אוסטריה. בשנת 1894 מת דודו למחצה פרנצ'סקו השני, מלך שתי הסיציליות, ואביו הפך לטוען לכתר ממלכת שתי הסיציליות.
ב-31 במאי 1897 התחתן פרדיננדו פיו עם מריה לודוויגה תרזיה, נסיכת בוואריה, בתם של לודוויג, נסיך בוואריה ומריה תרזה מאוסטריה-אסטה, ממנה נולדו לו 6 ילדים. בשנת 1934 מת אביו, ופרדיננדו פיו הפך לטוען לכתר ממלכת שתי הסיציליות. פרדיננדו פיו ומריה לודוויגה תרזיה חיו שנים רבות בלינדאו, גרמניה, וב-7 בינואר 1960 הוא מת בביתו.
מחלוקת הירושה לאחר מותו

ב-14 בדצמבר 1900 קודם חתונתו עם מרסדס, נסיכת אסטוריאס, ויתר אחיו קרלוס, נסיך בורבון-שתי הסיציליות על טענתו לכתר ממלכת שתי הסיציליות. בעקבות מותו של פרדיננדו פיו בשנת 1960 ללא בנים, בנו של קרלוס - אלפונסו, דוכס קלבריה טען לזכותו על התארים. מנגד אחיו הנסיך רניירי, דוכס קסטרו טען שקרלוס ויתר על התארים, ומשום כך הוא יורש אותם. המחלוקת עדיין לא נפתרה, ובעוד רוב בתי המלוכה באירופה מכירים בצאצאי רניירי כטוענים לכתר, בית המלוכה הספרדי מכיר ביורשיו של אלפונסו כטוענים לכתר.
משפחתו

ב-31 במאי 1897 התחתן פרדיננדו פיו עם מריה לודוויגה תרזיה, נסיכת בוואריה, בתם של לודוויג השלישי, מלך בוואריה ומריה תרזה מאוסטריה-אסטה, ממנה נולדו לו 6 ילדים:
מריה אנטוניאטה, נסיכת בורבון-שתי הסיציליות (1898–1957)
מריה כריסטינה, נסיכת בורבון-שתי הסיציליות (1899–1985), התחתנה עם מנואל סוטומאיור-לונה, סגן נשיא אקוודור
הנסיך רוג'רו מריה, דוכס נוטו (1901–1914)
ברברה מריה, נסיכת בורבון-שתי הסיציליות (1920–1927), התחתנה עם פרנץ קסאפר, רוזן שטולברג-ורניגרודה
לוצ'יה, נסיכת בורבון-שתי הסיציליות (1908–2001), התחתנה עם הנסיך אוג'ניו, דוכס ג'נובה
אורקה, נסיכת בורבון-שתי הסיציליות (1913–1999)
המטבח הדרום-אפריקאי

מיקום דרום אפריקה
Potjiekos
המטבח הדרום-אפריקאי נקרא לעיתים "מטבח קשת בענן" ונטען כי הוא מטבח הפיוז'ן הקולינרי הראשון[דרוש מקור]. הפיצול המרובה בקצה הדרומי של היבשת יצר תערובת המהווה כור היתוך למספר מורשות תרבותיות; המקומיים השחורים ביססו את תרבותם על המורשת האפריקנית, המתיישבים הלבנים מפוצלים בעיקר למורשת הולנדית אל מול זו הבריטית, והעבדים שיובאו, הכניסו לאפריקה מאפיינים של המזרח הרחוק בכלל ושל אינדוזיה והודו בפרט. המטבח המקומי הפך להיות מגוון ומוזן מאין ספור מקורות. החיפוש אחר אוכל תרם לעיצוב דרום אפריקה המודרנית, בעבר אנשי דרום אפריקה היו בעיקר ציידים לקטים. בתקופה זו, המטבח אופיין במגוון מאכלים כגון פירות, אגוזים צמחים ומצרכים נוספים שנאספו מצמחי הבר ומהציד. בשר ה"בילטונג" המיובש והממולח וה"בסקוויטס" (ביסקוויטים מיובשים ומתוקים) הגיעו בעקבות החלוצים המקוריים ושניהם עדיין פופולריים במאה ה-21 בדרום אפריקה.
היסטוריה

השיטה של החקלאות המודרנית הגיעה בעקבות אנשי ה"בנטו" ("Bantu") – ילידי דרום אפריקה. הם לימדו את התושבים לגדל ירקות כמו תירס, קישואים ובטטות. אנשי הזולו המודרניים נהנו מדייסה העשויה קמח תירס, ומנות המכילות בשר וירקות כמו תירס ובטטות. בתקופה זו הבישול כלל ברובו דגנים, בעיקר דורה, חלב מותסס ובשר צלוי או מאודה. בנקודה מסוימת, התירס החליף את הדורה, ויש מחלוקת באשר למקור התירס. חלק טוענים כי הגיע עם המתיישבים האירופאים ואחרים טוענים כי מקורו בשיבת אנשי אפריקה מאמריקה בתקופת העבדות. בנוסף, בשר היה פופולרי מאוד באותו זמן, כאשר בשר בקר היה נחשב לאיכותי והיקר ביותר וצלעותיו לעיתים רבות הוצעו לצ'יף כמחווה.
במהלך שנת 1600, חברת הודו המזרחית ההולנדית עודדה סחר בין דרום אפריקה, אירופה והודו, והקימה חווה חקלאית בקצה אפריקה, בשל הצורך לעצירת התרעננות בחצי הדרך לספינות העוברות בכף התקווה הטובה. החווה החקלאית שינתה את האזור לתמיד. החברה הבינה שקל יותר להביא אלפי עבדים מג'אבה (מלזיה) לעבוד בשדות מאשר להמשיך לנסות ללכוד את המקומיים. העבדים המלזים סייעו כחקלאים ודייגים והביאו איתם את המטבח שלהם, ככל הנראה הידוע ביותר מכל סגנונות האוכל בדרום אפריקה. בנוסף, קידמו סגנון בישול ייחודי שנקרא "שכמייה הולנדית" ומאופיין בשימוש בתבלינים כמו אגוז מוסקט, פלפל אנגלי, וצ'ילי. סגנון בישול זה חוזק גם על ידי מתיישבים אירופאים, ומשתקף בשימוש בתבלינים מערביים ושמות המנות (למשל מנת ה"בובטי").
200 שנה לאחר הגעת הפורטוגזים לדרום אפריקה, התיישבו ההולנדים הידועים בתור הבורים. הם הקימו את ההתיישבות האירופאית בכף התקווה הטובה בשנת 1652. ההולנדים שתלו גנים עם דלעת, אבטיחים, מלפפונים, אננס ועגבניות. הצרפתים הגיעו מעט לאחר ההולנדים ויחד איתם הגיעו כרמים ויינות משובחים. הגרמנים הציגו מאפיות, והבריטים הכירו לדרום-אפריקאים את פאי הרועים. המתיישבים ראשונים היו מרתיחים מרק (potjiekos) למשך שעות בסיר גדול בעל 3 רגליים מעל אש קטנה, כאשר רכיבים הוספו לסיר לפי הזמינות שלהם, כמו בעלי חיים שניצודו או ירקות וצמחים שנקצרו מהשדות זמן קצר קודם לכן.
במאה ה-19 החל בדרום אפריקה תהליך העיור, שיחד עם פיקוח על ייצור חקלאי, הוביל דרום-אפריקאים להסתמך על מזון מעובד ויקר יחסית כמו קמח חיטה, אורז לבן וסוכר. לפני הגעת היבול מהאפריקאים, ה"פאפ" (דייסה מסורתית) היה מיוצר לרוב מדורה, אך כיום התירס יותר נפוץ. לרוב מאכלים אלו היו מסופקים על ידי סיטונאים בהירי עור, טחנות ומפעלים. התוצאה הייתה הגבלה דרסטית של טווח הרכיבים וסגנונות הבישול במטבח הקדמון. מצד שני, בתקופה זו הייתה התרחבות בגידול יבולים שהגדילו את המגוון במטבח הקדום. התירס היה משמעותי ביותר במטבח המסורתי, עד שנחשב לעיתים כמאכל קדמון. כמו כן ניתן לראות גם השפעה קולינרית ממדינות סין, אינדונזיה והודו, ממנה נלקחו פועלים שחתכו את קני הסוכר. בנוסף הודו תרמה למטבח המגוון את מנות הקארי הפופולריות עם מיץ לימון, כמו גם מגוון מתוקים, חטיפים מטוגנים וסמוסה, שהגיעו ביחד עם אלפי עבדים הודים שהובאו לדרום אפריקה במאה ה-19.
בשר

במשפחות דרום-אפריקאיות רבות, הבשר הוא הרכיב העיקרי בכל ארוחה. אוכל אפריקאי מסורתי בדרך כלל מבושל מעל אש פתוחה או סיר גדול, כך שבשר מוגש לרוב מבושל או בגריל, מלווה בדייסת תירס (mieliepap), תפוחי אדמה או אורז. מקור הבשר במטבח הדרום-אפריקאי מגוון ואקזוטי. ניתן למצוא בקר וטלה, אך גם בשר קודו גמלוני, גנו, ראם הצבי, דאמאליסק הצבי, זברה, חזיר יבלות, בובאל, אימפלה או דלגן. בשר היען הוא הפופולרי מבין חיות הבר. אחד המטעמים המסורתיים המועדף על ידי רוב האפריקאים הוא מעיים של בקר, שלרוב מוגשים בקארי עם תפוחי אדמה ובצל מטוגן. כך גם רגלי תרנגולת וראשים מטוגנים, הידועים כ"ווקי-טוקיס". בסופי שבוע, נוהגים הדרום-אפריקאים לבלות סביב הברביקיו אשר כמעט תמיד יכלול דורוורס (doerewors), נקניקיות בקר המשולבות עם בשר חזיר או כבש ועשירות בתבלינים כמו זרעי כוסברה קלויים, פלפל שחור, אגוז מוסקט וציפורן, ומקורן במורשת ההולנדית. לקינוח, פופולרי ה"בילטונג" – חטיף בשר מיובש העשוי מבשר מקר מומלח ומתובל. ה"Boer Chicken" פאי, הוא עוף פריך בסיר מצופה תבלינים, ביצים וחזיר. ה"בובטי" (Bobtie) הוא פאי בקר או טלה, המכיל צימוקים, שקדים ואבקת קארי.
בנוסף, בעבר היה נהוג כי בחתונות, חגיגות, חזרת חברי משפחה לאחר טיול ארוך ואירועים נוספים מיוחדים, המשפחות היו קונות בעל חיים חי ושוחטות אותו בביתן. לאחר מכן היו מכינים ארוחה גדולה לקהילה או לשכונה. הייתה אמונה רווחת כי שפיכת דם בעל החיים על האדמה מרצה את האבות הקדמונים אשר נאספים סביב הפגר. הצמחונות לא הייתה מקובלת ונראתה תמוהה לדרום-אפריקאים.
ירקות וצמחים

מגוון בישולי ירקות מצאו את דרכם למטבח הדרום-אפריקאי, כאשר הירקות הנפוצים ביותר הם סלק אדום, גזר, כרוב ודלעת. החוסר בגשם בקצה הדרומי של המדינה מאפשר גידולים של פירות טרופיים, למשל בננה, אננס ומנגו. קיימות מספר מנות פופולריות בתחום כגון ה"מורוגו" (morogo) – סוג של תרד בר המוגש בתוספת בצל מטוגן בחמאה או עגבניות או שילוב בתוך דייסת תירס. כמו כן גם ה"צ'קלקה" (chakalaka) – מנה חריפה המוגשת לצד מנה עיקרית וכוללת גזרים, פלפלים ירוקים, בצלים פרוסים, חומץ, צ'ילי ורכיב סודי שמבדיל את זה משאר המנות. אחד הצמחים הפופולריים בדרום אפריקה הוא המנטה, כאשר מקובל להגישו בווריאציות של רוטב מרענן לצד בשר, או לקינוח כגלידת מנטה, שוקולד מנטה ועוד שילובים רבים. בנוסף גם לצמח ה"רויבוס" (rooibos) תפקיד במטבח המגוון, צמח זה גדל רק בדרום אפריקה ומהווה בסיס לתה הפופולרי באזור כאשר עליו הכהים מעניקים לו צבע אדום עמוק.
מאכלי ים

הקצה הדרומי של אפריקה גובל באוקיינוס ההודי והאוקיינוס האטלנטי דבר המוביל למטבח ימי עשיר. דרום אפריקה נחשבת לאחת משדות הגידול המובילים של צדפת האבלון, זן צדפות ענקיות נדירות ויוקרתיות בעולם. הן נחשבות ליקרות מאוד, ומוגשות לרוב טריות ומטוגנות בחמאה. הדג הנפוץ ביותר הוא הבקלה, הנידוג באוקיינוס האטלנטי, ונמכר בעיקר כמנת פיש אנד צ'יפס או כבוש. סרטני הסלע, מולים, תמנונים, ודגי הקוד, הם גם פופולריים במיוחד בקצה הדרומי של דרום אפריקה.
דגנים וקטניות

יבשת אפריקה עשירה בתירס המהווה חלק מהמטבח הדרום-אפריקאי על כל צורותיו. אחת המנות העשויות מתירס היא "מילי-פאפ" – גרסה דרום-אפריקאית לפולנטה, דייסה עשירה ודביקה העשויה מקמח תירס. קיימת גרסה מתוקה הנפוצה בעיקר באזורים הצפוניים כארוחת בוקר עם חלב וסוכר, וגרסה מלוחה הנפוצה יותר ברחבי דרום אפריקה, המוגשת כתוספת מלוחה למנה בשרית ומבושלת ברוטב עגבניות עשיר. משפחה כפרית מסורתית לרוב מתסיסה את ה"פאפ" למספר ימים, כדי להעניק לדייסה טעם חריף, תבשיל כזה מכונה בשם "טינג".
"ראסק" הוא לחם יבש, מתקתק מעט, נהוג לטבול אותו בתה או קפה. בעבר ה"ראסק" היה נפוץ בעת מלחמה כיוון שנשמר לאורך זמן.
קינוחים

בדרום אפריקה הקינוחים מחולקים לפי אזורי מורשת, כאשר מי ששורשיו הולנדים יכיר את ה"פופרצ'ייס" – פנקייקים קטנים. באזורים שהיו נתונים לשליטה בריטית, נפוץ קראמבל התפוחים והפודינג המסורתי (custard), המכיל ריבה, ביסקוויט ופירות. שני קינוחים פופולריים נוספים הם "אמבדומבה" (amadumbe), המהווה מנה פופולרית מאוד, המשלבת מחית בטטה ובוטנים כאשר הבטטה מבושלת עם חמאה, ונבזקים מעל בוטנים קלויים ומעט דבש. ומנת הקו'סיסטר (koeksister) –בצק מטוגן פריך, הנוטף סירופ סוכר ולימון דביק, מעין סופגנייה הקלועה לצמה. הסוד להצלחת המנה הזו הוא שימוש בסירופ קר.
בירות

בירה היוותה משקה חשוב בדרום אפריקה במשך מאות שנים בקרב הקדמונים, הרבה לפני הגעת האירופאים ותרבות השתייה שלהם. בירה מסורתית הוכנה מדגנים מקומיים, בעיקר דורה. הבירה הייתה יקרה מאוד, והפכה לחלק בלתי נפרד מטקסים רבים, כמו אירוסים וחתונות. בניגוד לבירות האירופאיות, הבירה המסורתית בדרום אפריקה הייתה לא מסוננת ובעלת אחוז אלכוהול נמוך. כאשר פותחו מכרות בדרום אפריקה והחל תהליך העיור, נשים עברו לעיר והחלו לחלוט בירה לשם כוח העבודה הגברי, שכלל עבדים שהיו לרוב רווקים, או הותירו את נשותיהם באזורים הכפריים בעקבות הגבלות המערכת על ההגירה. בעקבות כך, נפתחו פאבים וטברנות שנוהלו על ידי נשים. כיום, רוב התושבים העירוניים קונים בירה מידי תעשיות המייצרות את אותן הבירות כמו באמריקה ואירופה, אך אנשי הכפרים ומהגרים חדשים מהכפר לעיר, נהנים עדיין מהבירה הלא מסוננת המסורתית של דרום אפריקה.
חלב ומוצריו

בהשוואה לתפריט האירופאי, האמריקאי והקוריאני, חלב ומוצריו בולטים מאוד במטבח הדרום-אפריקאי. בהיעדר מקרר, מגוון סוגים של חלב חמוץ, למשל יוגורט, היוו עמוד תווך בתזונה. בנוסף, חלב פרות אפשר לאמהות רבות לגמול את ילדיהן מהנקה בשלב מוקדם יותר, ולחזור לפוריות מהר יותר. כך התפתחו מוסכמות הקושרות בין בקר, חלב, וגידול באוכלוסייה. כיום במחלקות מוצרי החלב במרכולים בדרום אפריקה, ניתן למצוא מגון מוצרי חלב מסורתיים ומודרניים.
מסעדות

דרום אפריקה מאופיינת בתרבות מסעדות מפוארת. קיימות מסעדות המתמחות באוכל מסורתי דרום-אפריקאי, ומסעדות המאופיינות במטבחים שונים כגון מטבח מרוקאי, סיני, צפון-אפריקאי, יפני ועוד. המסעדות מפוזרות ברחבי הערים המרכזיות. בנוסף, יש שגשוג של מסעדות ודוכני אוכל מהיר ממגוון מקורות ורשתות, כגון KFC המערבית. ניתן גם למצוא מסעדות אותנטיות דרום-אפריקאיות במדינות אחרות.
הערות שוליים

1 2 3 4  אוכל דרום-אפריקאי מסורתי, באתר דרום אפריקה (באנגלית)
1 2 3 4 5 6  יעל עזר‏, אוכל עולמי: המטבח של דרום אפריקה, באתר וואלה, 14 בינואר 2013
1 2 3 4 5 6  Food in south africa, Food in Every Country, ‏16.02.16
↑  ברברה לודמן, South African cuisine, South Africa. info, ‏16.02.16 (ארכיון)
| מטבחים בעולם |
| --- | --- | --- |
| אוקיאניה | אוסטרליה • ניו זילנד |  |
| אירופה | אוסטריה • איסלנד • אירלנד • איטליה • אסטוניה • בלארוס • בולגריה • בלגיה • בריטניה (אנגליה • סקוטלנד) • גרמניה • הונגריה • הולנד • יוון • לוקסמבורג • ספרד • סקנדינביה (דנמרק • נורווגיה • שוודיה) • פולין • פורטוגל • צ'כיה • צרפת • רומניה • רוסיה • שווייץ |  |
| אמריקה | ארצות הברית • ארגנטינה • ברזיל • האיטי • ונצואלה • מקסיקו • פרו |  |
| אסיה | אינדונזיה • גאורגיה • הודו • וייטנאם • טורקיה • יפן • קוריאה • ירדן • ישראל • לבנון • מונגוליה • סוריה • סין • סינגפור • עיראק • פרס • קזחסטן • קטר • תאילנד • תימן |  |
| אפריקה | אריתראה • אתיופיה • דרום אפריקה • לוב • מדגסקר • מצרים • מרוקו • תוניסיה • גאנה |  |
| שונות | המטבח היהודי • מטבחי אמריקה הלטינית • המטבח המזרח-תיכוני • המטבח הים-תיכוני • המטבח האסייתי • המטבח ביוון העתיקה • מטבח ימי הביניים |  |
| --- | --- |
בקרת זהויות :  NLI: 987007560349805171  BnF: cb16933387m (data)  LCCN: sh85031906 
boerewors
rooibos
מולים מבושלים
koeksister
הנסיך קרל אנטון פון הוהנצולרן

הנסיך קרל אנטון פון הוהנצולרן (בגרמנית: Karl Anton Friedrich Wilhelm Ludwig Prinz von Hohenzollern-Sigmaringen‏; 1 בספטמבר 1868 – 21 בפברואר 1919) היה נסיך גרמני וגיסו של אלברט הראשון, מלך הבלגים.
ביוגרפיה

קרל אנטון נולד ב-1 בספטמבר 1868 בזיגמרינגן, ללאופולד, נסיך הוהנצולרן ולאנטוניה, נסיכת פורטוגל, בתם של פרננדו השני, מלך פורטוגל ומריה השנייה, מלכת פורטוגל. הוא היה אחיינו של קרול הראשון, מלך רומניה, ואחיו של פרדיננד הראשון, מלך רומניה. דודניו היו קרלוש, מלך פורטוגל, אפונסו, דוכס פורטו, פרידריך אוגוסט השלישי, מלך סקסוניה ומריה יוזפה, נסיכת סקסוניה, אמו של קרל הראשון, קיסר אוסטריה.
ב-28 במאי 1894 הוא התחתן בבריסל עם בת דודתו ז'וזפין קרולין, נסיכת בלגיה, בתם של הנסיך פיליפ, רוזן פלנדריה ומריה, נסיכת הוהנצולרן. בשנת 1909 רכשו בני הזוג את טירת נמדי ליד אנדרנאך. קרל אנטון היה גנרל-לויטננט בצבא הקיסרות הגרמנית במהלך מלחמת העולם הראשונה, ונפטר מיד לאחר חזרתו לביתו מתשישות ב-21 בפברואר 1919, בגיל 51.
משפחתו

ב-28 במאי 1894 הוא התחתן בבריסל עם בת דודתו ז'וזפין קרולין, נסיכת בלגיה, בתם של הנסיך פיליפ, רוזן פלנדריה ומריה, נסיכת הוהנצולרן, ממנה נולדו לו 4 ילדים:
סטפני, נסיכת הוהנצולרן (1895–1975), התחתנה עם יוזף ארנסט, רוזן גלט.
מריה אנטוינטה, נסיכת הוהנצולרן (1896–1965), התחתנה עם הברון אגון אירל פון אונד צו ואלדגריס אונד ליבנייך.
אלברכט, נסיך הוהנצולרן (1898–1977), התחתן עם אלזה מרגוט פון פרידבורג.
הנרייטה, נסיכת הוהנצולרן (1907).
הערות שוליים

↑  Darryl Lundy (19 במרץ 2005). "Karl Anton Prinz von Hohenzollern-Sigmaringen". ThePeerage.com. נבדק ב-2008-12-28. {{cite web}}:  (עזרה)
↑  Paul Theroff. "HOHENZOLLERN". Paul Theroff's Royal Genealogy Site. נבדק ב-2008-12-28.
| --- | --- |
בקרת זהויות :  GND: 101813287  ISNI: 0000 0000 0532 3678  SUDOC: 098647903  VIAF: 39752002   WorldCat (עם VIAF): 39752002
המוסך למטרות מיוחדות

| --- | --- |

 מידע כללי
 מדינה:  רוסיה 
 תחום שיפוט:  רוסיה רוסיה
 משרד אחראי:  שירות האבטחה הפדרלי
 תאריך הקמה:  1907 בשם "מוסך הוד מעלתו הקיסרית"
 מטה מרכזי:  הקרמלין, מוסקבה
 
המוסך למטרות מיוחדות (ברוסית: Гараж особого назначения) הוא שמה של יחידת סמך מבנית של שירות האבטחה הפדרלי של הפדרציה הרוסית. על פי החוק "אודות אבטחת המדינה", עובדי המוסך מבטיחים את תנועתם הבטוחה של נשיא הפדרציה הרוסית, ראש ממשלת הפדרציה הרוסית, ראשי שני בתי האספה הפדרלית של הפדרציה הרוסית, וכן מנהיגי כל המדינות הזרות המבקרים ברוסיה.
לימוזינה נשיאותית של אאורוס (מאי 2018)
היסטוריה > לאחר הקמת ברית המועצות

על פי צו המחלקה המינהלית של מועצת הקומיסרים העממיים מיום 31 בדצמבר 1920, הופרד מוסך לנין ליצירת חטיבת משנה עצמאית הכפופה למחלקה המנהלית של הממשלה. כך, 1 בינואר 1921 הפך ליום הקמת המוסך המיוחד. במוסך היו רק 5 מכוניות ומספר נהגים זהה. המכונית הראשית בה השתמש לנין, בשנים 1921–1923, היה רולס רויס משנת 1914. לאחר מות לנין בינואר 1924 עבר המוסך לחלוטין לשליטת הפוליטביורו של הוועד המרכזי של המפלגה הקומוניסטית של ברית המועצות (בולשביקים), וקיבל שם חדש: "המוסך למטרות מיוחדות של מועצת הקומיסרים העממיים ומועצת העבודה וההגנה של ברית המועצות".
בראש המוסך עמד הנהג האישי של לנין סטפן גיל. בשנת 1922 הוא הוחלף על ידי הנהג האישי של סטלין, פאבל אודאלוב, שעמד בראש המוסך עד 1953. סטלין העריץ באמת מכוניות אמריקאיות. לאחר ווקסהול הרועשת של הקיסרית אלכסנדרה פיודורובנה (המכונית הועברה לסטלין אחרי כמה בעלים), בהיותו בחזית צאריצין, קיבל סטלין רכב 12 צילינדרים Packard Twin Six. כשחזר למוסקבה לאחר מלחמת האזרחים, סטלין ביקש מיד מראש המוסך של מועצת הנציבות העממית למצוא בדיוק רכב פקארד כזה. באמצע 1936 נרכשו כלי הרכב המשוריינים הסמויים הראשונים של פקרד מתוצרת אמריקאית. שלדת הבסיס הייתה Packard בגרסתה החזקה ביותר - דגם Twelve, בשנת 1936 היא קיבלה את הכינוי 1408, וב־1937, 1508. הפקרד היה הרכב העיקרי של הסטלין במשך שנים רבות. במכונית זו הוא הגיע לוועידות טהרן, יאלטה ופוטסדם, בחן את ברלין המובסת. במקביל, סטלין חזר כל הזמן על כך שהשימוש באליטה הסובייטית במכוניות מתוצרת חוץ הייתה דוגמה רעה. לכן, בשנת 1935 אישרה הנהגת המדינה תוכנית לייצור מכונית נוסעים מקומית: ZIS-101, שהפך לרכב בייצור המוני ושימש מספר קומיסריום עממיים. במשך חמש שנים, בין השנים 1936–1941, יוצרו 8,752 מכוניות.
ב-28 ביוני 1940 אישר הפוליטביורו של הוועד המרכזי של המפלגה הקומוניסטית החלטה "אודות ארגון ייצור כלי רכב משוריינים קלים במפעל הרכב על שם סטלין", שהיו אמורים להיות מבוססים על ה־ZIS-101. זו הייתה ההתפתחות הראשונה מסוגה בברית המועצות, כשהשימוש ב"מכוניות משוריינות" נועד להנהגת המדינה.
בזמנים שונים, החניון של המוסך כלל מכוניות מתוצרת חוץ ותוצרת מקומית. מאז המחצית השנייה של שנות ה-30, לאחר שליטה בייצור מכוניות שרד בברית המועצות החניון הפך למקומי כמעט לחלוטין, והורכב ממכוניות של המותגים GAZ ו-ZIL.
ב־1940 המוסך הפך לחלק מהמחלקה הראשונה של הנ.ק.ו.ד.. כמו כן, הוקצבה קבוצת רכב ומוסכים מיוחדת שביצעה תחזוקה של כלי רכב, במגדל התחמושת של הקרמלין במוסקבה ובזירות הרכיבה לשעבר (בניין זה ניזוק במהלך הפצצת הקרמלין במוסקבה בשנת 1941 ופורק לאחר מכן).מבאביב 1941 הוסמכו הנהלת המוסך ונהגי הרכבים העיקריים וקיבלו תארים מיוחדים העובדים הנ.ק.ו.ד.
בסך הכל, לפני המלחמה, המוסך סיפק שירותי תחבורה עבור 22 מנהיגי המפלגה והמדינה הסובייטית.
היסטוריה > בתקופת מלחמת העולם השנייה

עם פרוץ הלחימה החלו עובדי המוסך לבצע תפקידים רשמיים במצב לחימה, באזורי החזית ובסביבה הקרובה למקומות הלחימה. ביוני-אוגוסט 1941 החל המובך לספק שירותי תחבורה עבור חרושצ'וב, גאורגי ז'וקוב, וסילבסקי ובוריס שפושניקוב. כל חלקי הכרום נצבעו על המכוניות, מכשירי הרדיו הוסרו והותקנו פנסים מיוחדים לנהיגה בחושך. חלק מהרכבים שימשו לנסיעה לחזית ולאזורי הלחימה.
במהלך המלחמה, המוסך סיפק שירותי הובלה להנהגת המדינה במהלך ועידת טהרן בשנת 1943, ועידת יאלטה בשנת 1945, סיפקה שירותי תחבורה לביקורם של אורחים זרים מכובדים בברית המועצות (כולל וינסטון צ'רצ'יל וצ'ארלס דה גול) ולאחר הניצחון על גרמניה, נהגי המכוניות לקחו חלק בתחזוקת ועידת פוטסדאם.
ב־24 בפברואר 1945, על פי צו של נשיאות הסובייט העליון של ברית המועצות, קיבלה קבוצת עובדי הנוסך שהשתתפה בהבטחת ביטחון ועידת יאלטה עיטורים ומדליות.
לאחר סיום המלחמה ב-26 ביוני 1945, נחתם פקודת הנ.ק.ג.ב. של ברית המועצות לשליחת 12 שומרי ראש ו־2 נהגים לצ'יטה. משימתם הייתה הסעת מרשל ברית המועצות א.מ. וסילבסקי במהלך המלחמה עם יפן. המלחמה הכניסה התאמות משלה להתפתחות תעשיית הרכב המקומית, ועם פרוץ מלחמת העולם השנייה ההופסקייצור מכוניות ZIS-101, אך כבר ב-6 בינואר 1942 החלה העבודה על ייצור לימוזינה ממשלתית מדגם ZIS-110. סטלין העליון רצה לקחת לימוזינה של פקארד כדוגמה. שני העותקים הראשונים היו מוכנים בשנת 1944 ולאחר אישור הוועדה להגנת המדינה, הורכבו מכוניות ה-ZIS-110 הראשונות במפעל על שם סטלין.
היסטוריה > הפדרציה הרוסית

ברוסיה שלאחר התפרקות ברית המועצות עד 7 במאי 2018 כל צי המכוניות היה ייצור זר בעיקרו.